Zmena roly špecialistov pri zabezpečovaní podpory inkluzívneho vzdelávania

**Nástroj na samohodnotenie politiky**

**Európska agentúra pre rozvoj špeciálneho a inkluzívneho vzdelávania**

Európska agentúra pre rozvoj špeciálneho a inkluzívneho vzdelávania (agentúra) je nezávislou a samosprávnou organizáciou. Agentúru spolufinancujú ministerstvá školstva jej členských krajín a Európska komisia prostredníctvom operačného grantu v rámci vzdelávacieho programu Európskej únie (EÚ).

Financované Európskou úniou. Názory a stanoviská uvedené vyššie sú výlučne názormi autora (autorov) a nevyjadrujú nevyhnutne názory a stanoviská Európskej únie alebo Európskej komisie. Za tieto názory a stanoviská nenesie Európska únia ani Európska komisia zodpovednosť.

Názory vyjadrené akoukoľvek osobou v tomto dokumente nemusia nutne predstavovať oficiálne názory agentúry, jej členských krajín alebo Komisie.

© **European Agency for Special Needs and Inclusive Education 2022**

Redaktori: Mary Kyriazopoulou, Anthoula Kefallinou, Serge Ebersold, Per Skoglund, Eloy Rebollo Píriz a Mikkel Lučić Wichmann

Táto publikácia je dispozícii formou „open source“. To znamená, že k nej máte voľný prístup, môžete ju používať, upravovať a ďalej šíriť, ak náležitým spôsobom uvediete Európsku agentúru pre rozvoj špeciálneho a inkluzívneho vzdelávania ako jej autora. Viac informácií nájdete v politike otvoreného prístupu agentúry na stránke: [www.european-agency.org/open-access-policy](http://www.european-agency.org/open-access-policy).

Túto publikáciu môžete citovať týmto spôsobom: Európska agentúra pre rozvoj špeciálneho a inkluzívneho vzdelávania, 2022. *Zmena roly špecialistov pri zabezpečovaní podpory inkluzívneho vzdelávania: Nástroj na samohodnotenie politiky.* (M. Kyriazopoulou, A. Kefallinou, S. Ebersold, P. Skoglund, E. Rebollo Píriz a M. Lučić Wichmann, red.). Odense, Dánsko

Toto dielo podlieha licencii [Creative Commons Attribution-NonCommercial-ShareAlike 4.0 International License (Uveďte pôvod – Nepoužívajte komerčne – Zachovajte licenciu 4.0 Medzinárodná)](https://creativecommons.org/licenses/by-nc-sa/4.0/). Túto publikáciu môžete zdieľať a upravovať.

V záujme lepšej prístupnosti je táto správa k dispozícii v 25 jazykoch a v prístupnom elektronickom formáte na webových stránkach agentúry: [www.european-agency.org](http://www.european-agency.org/)

Toto je preklad pôvodného textu v anglickom jazyku. V prípade pochybností o presnosti informácií v preklade si prečítajte pôvodný text v anglickom jazyku.

ISBN: 978-87-7599-052-8 (elektronická verzia)

**Sekretariát**

Østre Stationsvej 33

DK-5000 Odense C Denmark

Tel.: +45 64 41 00 20

[secretariat@european-agency.org](mailto:secretariat@european-agency.org)

**Kancelária v Bruseli**

Rue Montoyer 21

BE-1000 Brussels Belgium

Tel.: +32 2 213 62 80

[brussels.office@european-agency.org](mailto:brussels.office@european-agency.org)

**OBSAH**

[Úvod 5](#_Toc128753118)

[Účel nástroja 5](#_Toc128753119)

[Ako sa nástroj používa 6](#_Toc128753120)

[Prípravy 6](#_Toc128753121)

[Vypĺňanie nástroja 6](#_Toc128753122)

[Reflexia nad odpoveďami 7](#_Toc128753123)

[Nástroj na samohodnotenie politiky CROSP 8](#_Toc128753124)

[Hlavná zásada č. 1: Vytváranie spoločného záväzku k inkluzívnemu vzdelávaniu 8](#_Toc128753125)

[Hlavná zásada č. 2: Presadzovanie výmeny poznatkov a získavania inkluzívnych kompetencií prostredníctvom spolupráce a vytvárania sietí 10](#_Toc128753126)

[Hlavná zásada č. 3: Zabezpečenie kontinuálneho profesijného vzdelávania v oblasti inklúzie 12](#_Toc128753127)

[Hlavná zásada č. 4: Podpora inkluzívneho vedenia a riadenia školy 14](#_Toc128753128)

[Hlavná zásada č. 5: Podpora aktívneho zapojenia zainteresovaných strán 16](#_Toc128753129)

[Hlavná zásada č. 6: Podpora priebežného monitorovania a hodnotenia 18](#_Toc128753130)

[Príloha 1: Slovník pojmov 20](#_Toc128753131)

[Príloha 2: Rámec nástroja 24](#_Toc128753132)

[Hlavné zásady 24](#_Toc128753133)

[Priority politík a stratégie 25](#_Toc128753134)

[Kľúčové opatrenia 25](#_Toc128753135)

[Príloha 3: Validácia nástroja na samohodnotenie na vnútroštátnej   
úrovni 27](#_Toc128753136)

[Literatúra 28](#_Toc128753137)

Úvod

Projekt s názvom [Zmena roly špecialistov pri zabezpečovaní podpory inkluzívneho vzdelávania](https://www.european-agency.org/activities/CROSP) (CROSP), ktorý realizovala Európska agentúra pre rozvoj špeciálneho a inkluzívneho vzdelávania (agentúra), sa zameriaval na reorganizáciu zabezpečenia špecialistov v záujme presadzovania práva všetkých žiakov na inkluzívne vzdelávanie. Jeho cieľom bolo v rámci jednotlivých krajín identifikovať a analyzovať výzvy a príležitosti v oblasti politiky a praxe, ktoré majú vplyv na reorganizáciu a reformu zabezpečovania špecialistov smerom k dosiahnutiu inkluzívneho vzdelávania pre všetkých žiakov.

Formou prístupu vzájomného učenia sa do tematických seminárov zapojilo 18 členských krajín agentúry, ktoré si vymieňali svoje skúsenosti a názory na danú tému. Zo zistení tematických workshopov vyplynulo šesť hlavných zásad, ktoré sa vzájomne dopĺňajú a sú základom zmeny orientácie roly špecialistov pri zabezpečovaní podpory inkluzívneho vzdelávania.

Každá hlavná zásada je prepojená s niekoľkými prioritami politík a stratégiami, ktoré krajiny prezentovali počas seminárov ako účinné. Následne je každá priorita politiky a stratégia rozdelená na kľúčové opatrenia, ktoré slúžia ako príklady účinnej implementácie príslušných politík a stratégií.

Tento proces analýzy slúžil ako základ pre vypracovanie **plánu pre zmenu roly zabezpečenia špecialistov**. Celkovo tento plán prepája 6 hlavných zásad so 17 politickými prioritami a stratégiami, vrátane niektorých príkladov krokov alebo míľnikov smerom k účinnej implementácii (Európska agentúra, 2022).

Tento nástroj na samohodnotenie v rámci projektu CROSP obsahuje všetky hlavné zásady, politické priority/stratégie a orientačné kľúčové opatrenia vo forme otázok pre sebareflexiu.

Účel nástroja

Celkovým účelom nástroja CROSP je zlepšiť rozvoj inkluzívnych vzdelávacích systémov prostredníctvom reorganizácie zabezpečenia špecialistov. Jeho cieľom je umožniť krajinám zohľadniť a rozvíjať kontinuitu podpory pre inkluzívne vzdelávanie prostredníctvom:

* podpory pri mapovaní ich napredovania smerom k zmene roly zabezpečenia špecialistov, a to prostredníctvom hĺbkových otázok pre sebareflexiu;
* identifikovania ďalších krokov smerom k zmene roly zabezpečenia špecialistov

Nástroj je určený najmä tvorcom politík na národnej, regionálnej a miestnej úrovni, ako aj činiteľom s rozhodovacími právomocami a odborníkom na úrovni škôl.

Ako sa nástroj používa

Nástroj pozostáva zo súboru otázok, na ktoré môže odpovedať multidisciplinárny tím. Tento tím môžu tvoriť činitelia s rozhodovacími právomocami zo všetkých úrovní vzdelávania resp. ďalší účastníci vrátane odborníkov z hlavného prúdu vzdelávania a zo špeciálneho školstva.

Tento nástroj je **verejne dostupný** dokument (open source). Bude k dispozícii vo všetkých jazykoch agentúry. Krajinám odporúčame, aby nástroj používali a ďalej vyvíjali po jeho validácii a prispôsobení pojmov a terminológie svojim vnútroštátnym podmienkam (viac informácií možno nájsť v [prílohe 3](#annex3)).

Krajiny sa môžu na základe svojich vnútroštátnych priorít rozhodnúť, či na sebahodnotenie použijú celý nástroj alebo jeho časti (t. j. zamerajú sa konkrétne hlavné zásady resp. konkrétne otázky).

Tento nástroj by sa mohol distribuovať rôznym zainteresovaným stranám na účely jeho uplatňovania a výmeny názorov. Podotýkame, že niektoré oblasti môžu byť relevantnejšie pre tvorcov politík, zatiaľ čo iné môžu byť užitočnejšie pre pracovníkov z praxe. Preto môžu na najrelevantnejšie otázky odpovedať príslušní účastníci a pri každom stretnutí sa môžu zamerať na vybrané témy. Používatelia sa môžu stretnúť aj viackrát a využiť túto príležitosť na nadviazanie kontaktov.

Prípravy

Predtým, ako používatelia začnú odpovedať na otázky uvedené v nástroji, musia rozhodnúť o tom:

* Kto sa bude podieľať na vypĺňaní nástroja?
* Aké ďalšie informácie sú potrebné?

Vypĺňanie nástroja

Používateľov by mali odpovedať na súbor reflektívnych otázok, ktoré vychádzajú z konkrétnych politických priorít/stratégií, ako aj kľúčových opatrení potrebných na podporu zmeny roly zabezpečenia špecialistov.

Každú otázku možno zaradiť do štvorstupňovej škály implementácie:

1. **Zatiaľ nie** – o kľúčových politikách a opatreniach sa zatiaľ neuvažuje
2. **Plánované** – existuje plán/vízia, ale implementácia sa ešte nezačala
3. **Čiastočne zavedené** – implementácia sa začala, ale vyžaduje väčšie pokrytie a vyššiu kvalitu
4. **Zavedené** – implementácia je kvalitná, rozšírená a dôsledná.

Stĺpec **Poznámky** je určený pre akékoľvek hodnotiace pripomienky, ktoré sa týkajú kvality implementácie kľúčových politík a opatrení alebo akýchkoľvek iných dostupných dôkazov (vrátane informácií o monitorovaní a hodnotení, údajov založených na dôkazoch, atď.).

Reflexia nad odpoveďami

Po spoločnom zodpovedaní súboru otázok sa používatelia zapoja do diskusie s cieľom identifikovať potrebné priority politík/stratégie/kľúčové opatrenia, ktoré sú zavedené, prípadne chýbajú a/alebo si vyžadujú zlepšenie a ďalší vývoj.

Konkrétne sa používatelia môžu zamyslieť nad týmito otázkami pre každú hlavnú zásadu:

1. V akom štádiu pokroku sa nachádzame pri zabezpečení každej z hlavných zásad?
2. Aké sú naše silné stránky v tomto smere?
3. Ktoré oblasti potrebujeme zlepšiť/ďalej rozvíjať?
4. Aké by boli naše tri priority/ďalšie kroky, ktoré by sme mali zvážiť?
5. S kým musíme tieto priority prediskutovať?

Reflexiou nad týmito otázkami môžu používatelia identifikovať možné nedostatky a dohodnúť sa na konkrétnych kľúčových opatreniach, ktoré sú potrebné na podporu implementácie inkluzívneho vzdelávania. Týmto procesom možno určiť smer budúceho vývoja na národnej, regionálnej a miestnej úrovni.

Nástroj na samohodnotenie politiky CROSP

Hlavná zásada č. 1: Vytváranie spoločného záväzku k inkluzívnemu vzdelávaniu

Priorita politiky/stratégia 1.1: Existuje spoločný záväzok k inkluzívnemu vzdelávaniu, ktorý je podporený politickou vôľou presadzovať *dlhodobé zmeny*

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **1.1.1**: Existujú nejaké medzirezortné orgány pre podporu dlhodobej zmeny smerom k inkluzívnemu vzdelávaniu? |  |  |  |  |  |
| **1.1.2**: Existujú nejaké opatrenia v oblasti správy a riadenia resp. financovania, ktoré podporujú odborníkov z hlavného vzdelávacieho prúdu a zo špeciálneho vzdelávania v účasti na dlhodobej zmene? |  |  |  |  |  |
| **1.1.3**: Umožňujú podporné štruktúry odborníkom zo špeciálneho vzdelávania, aby prevzali zodpovednosť za všetkých žiakov? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 1.2: Súčasťou národných politík je spoločný záväzok k inkluzívnemu vzdelávaniu, ktorý je podporený *prístupom založeným na ľudských právach*

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **1.2.1**: Existuje jednoznačný a dlhodobý politický záväzok k podporovaniu ľudskoprávneho prístupu v legislatíve a politike? |  |  |  |  |  |
| **1.2.2**: Nastáva v súlade s ľudskoprávnym prístupom jednoznačný posun od medicínskeho prístupu k sociálno-pedagogickému prístupu? |  |  |  |  |  |
| **1.2.3**: Existujú nejaké ukazovatele, ktoré by preukazovali implementáciu sociálno-pedagogického prístupu? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 1.3: Uplatňujú sa politiky a stratégie, ktoré podporujú *spoločné chápanie* inkluzívneho vzdelávania medzi hlavným prúdom vzdelávania a špeciálnym školstvom

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **1.3.1**: Je vytvorený priestor na spoluprácu a dialóg pre účastníkov z hlavného vzdelávacieho prúdu a zo špeciálneho vzdelávania? |  |  |  |  |  |
| **1.3.2**: Existuje súbor opatrení, ktoré umožňujú vytváranie spoločného jazyka medzi hlavným prúdom vzdelávania a špeciálnym školstvom? |  |  |  |  |  |
| **1.3.3**: Sú k dispozícii ukazovatele na posúdenie úrovne chápania pojmu „inkluzívne vzdelávanie“ medzi odborníkmi z hlavného vzdelávacieho prúdu a zo špeciálneho vzdelávania? |  |  |  |  |  |
| Iné *(uveďte*) |  |  |  |  |  |

Hlavná zásada č. 2: Presadzovanie výmeny poznatkov a získavania inkluzívnych kompetencií prostredníctvom spolupráce a vytvárania sietí

Priorita politiky/stratégia 2.1: Politiky a stratégie podporujú výmenu poznatkov prostredníctvom rozvoja *profesijných vzdelávacích komunít*

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **2.1.1**: Existujú kolaboratívne platformy na podporu spolupráce medzi odborníkmi z hlavného vzdelávacieho prúdu a zo špeciálneho vzdelávania? |  |  |  |  |  |
| **2.1.2**: Prebieha výmena poznatkov v záujme podporovania škôl vo vytváraní inkluzívneho a kvalitného vzdelávacieho prostredia? |  |  |  |  |  |
| **2.1.3**: Sú úlohy a roly všetkých účastníkov jednoznačne definované? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 2.2: Transformáciou špeciálnych škôl na zdrojové centrá sa zabezpečí *výmena poznatkov* medzi odborníkmi v oblasti špeciálneho vzdelávania a hlavného vzdelávacieho prúdu

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **2.2.1**: Existujú opatrenia, ktoré podporujú odborníkov zo špeciálneho vzdelávania v zdieľaní svojich znalostí a kompetencií v prostredí hlavného prúdu vzdelávania? |  |  |  |  |  |
| **2.2.2**: Sú k dispozícii ukazovatele, ktoré umožňujú posúdiť rozsah takéhoto transferu znalostí a kompetencií? |  |  |  |  |  |
| **2.2.3**: Existujú nejaké opatrenia v oblasti financovania, ako aj správy a riadenia s cieľom zabezpečiť jednoznačné vymedzenie úloh a rolí všetkých účastníkov? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 2.3: *Poskytovanie kontinuity podpory* zo strany odborníkov umožňuje pracovníkom v hlavnom prúde vzdelávania, rodinám a žiakom získať inkluzívne kompetencie

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **2.3.1**: Existujú nejaké opatrenia na zabezpečenie kontinuity podpory? |  |  |  |  |  |
| **2.3.2**: Sú k dispozícii alternatívy a príležitosti v oblasti podpory pre odborníkov z hlavného prúdu vzdelávania, rodiny a žiakov? |  |  |  |  |  |
| **2.3.3**: Existujú ukazovatele na posúdenie kvality zabezpečovanej kontinuity podpory? |  |  |  |  |  |
| Iné *(uveďte*) |  |  |  |  |  |

Hlavná zásada č. 3: Zabezpečenie kontinuálneho profesijného vzdelávania v oblasti inklúzie

Priorita politiky/stratégia 3.1: V rámci príležitostí na profesijné vzdelávanie sa podporuje *spoločný jazyk*, ktoré je zaužívaný v rámci inklúzie pre všetkých žiakov

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **3.1.1**: Je inklúzia ako kľúčový pojem zakotvená spolu so zásadami inklúzie v príležitostiach na kontinuálne profesijné vzdelávanie? |  |  |  |  |  |
| **3.1.2**: Existujú opatrenia na zabezpečenie spoločných školení/kurzov pre odborníkov z hlavného vzdelávacieho prúdu a zo špeciálneho vzdelávania? |  |  |  |  |  |
| **3.1.3**: Sú k dispozícii opatrenia s cieľom zabezpečiť, aby príležitosti na profesijné vzdelávanie zahŕňali príspevky a skúsenosti pracovníkov z praxe, ktorí pracujú s rôznymi žiakmi? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 3.2: Odborníci z hlavného vzdelávacieho prúdu a z oblasti špeciálneho vzdelávania disponujú náležitými *kompetenciami/zručnosťami, odbornou kvalifikáciou a nástrojmi* na prácu s rozmanitými skupinami

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **3.2.1**: Existujú opatrenia, ktorými sa zabezpečí, aby učebné osnovy pre pregraduálne vzdelávanie učiteľov obsahovali koncepciu a zásady inkluzívneho vzdelávania? |  |  |  |  |  |
| **3.2.2**: Je inkluzívna pedagogika zakotvená v profesijnom vzdelávaní začínajúcich aj skúsených učiteľov v hlavnom vzdelávacom prúde a špeciálnom školstve? |  |  |  |  |  |
| **3.2.3**: Existujú opatrenia na vytváranie príležitostí na vzdelávanie popri zamestnaní pre všetkých odborníkov z hlavného vzdelávacieho prúdu, ako aj zo špeciálneho vzdelávania? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 3.3: *Prepájanie* príležitostí na profesijné vzdelávanie pre učiteľov z hlavného vzdelávacieho prúdu a zo špeciálneho vzdelávania

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **3.3.1**: Existujú štruktúry, ktoré by umožňovali spoluprácu medzi odborníkmi? |  |  |  |  |  |
| **3.3.2**: Poskytujú zamestnanci v oblasti špeciálneho vzdelávania poradenstvo a podporu učiteľom v hlavnom prúde vzdelávania pri práci s rozmanitými skupinami? |  |  |  |  |  |
| **3.3.3**: Existujú programy, ktoré by mohli budovať mosty medzi špeciálnym školstvom a hlavným prúdom vzdelávania? |  |  |  |  |  |
| Iné *(uveďte*) |  |  |  |  |  |

Hlavná zásada č. 4: Podpora inkluzívneho vedenia a riadenia školy

Priorita politiky/stratégia 4.1: Riadiaci zamestnanci školy podporujú *inkluzívnu víziu* vrátane spoločných hodnôt, spoločného jazyka a porozumenia, ako aj holistický prístup

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **4.1.1**: Obsahuje legislatíva jednoznačnú definíciu inklúzie, ktorú by mali prijať riadiaci zamestnanci škôl? |  |  |  |  |  |
| **4.1.2**: Vychádza odborná príprava riadiacich pracovníkov z celoškolského prístupu? |  |  |  |  |  |
| **4.1.3**: Sú riadiaci pracovníci z hlavného prúdu vzdelávania zodpovední za zohľadňovanie rozmanitosti (pôsobia ako „sprostredkovatelia“)? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 4.2: Zabezpečenie *schopností a dôvery* vedenia školy v hlavnom vzdelávacom prúde, ako aj v špeciálnom vzdelávaní v záujme podpory inkluzívneho vzdelávania

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **4.2.1**: Existujú štruktúry pre tvorbu stratégií vedenia v oblasti inkluzívneho vzdelávania? |  |  |  |  |  |
| **4.2.2**: Existujú podporné štruktúry, vďaka ktorým sa tímy riadiacich pracovníkov môžu cítiť istejšie pri implementácii inkluzívneho vzdelávania? |  |  |  |  |  |
| **4.2.3**: Majú tímy riadiacich pracovníkov potrebnú mieru autonómie pri implementácii inkluzívneho vzdelávania? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 4.3: Vedenie a riadenie školy podporujú inkluzívne vzdelávanie prostredníctvom *spolupráce*

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **4.3.1**: Zabezpečuje vedenie a riadenie školy efektívnu spoluprácu medzi multiprofesionálnymi tímami? |  |  |  |  |  |
| **4.3.2**: Podporuje vedenie a riadenie školy transfer know-how zo špeciálneho vzdelávania do hlavného vzdelávacieho prúdu? |  |  |  |  |  |
| **4.3.3**: Podporuje vedenie a riadenie školy nepretržitú spoluprácu a komunikáciu medzi školami, komunitnými službami, poskytovateľmi odbornej prípravy, atď.? |  |  |  |  |  |
| Iné *(uveďte*) |  |  |  |  |  |

Hlavná zásada č. 5: Podpora aktívneho zapojenia zainteresovaných strán

Priorita politiky/stratégia 5.1: Uplatňujú sa komplexné národné politiky a stratégie, ktoré boli vypracované na základe *širokých konzultácií* so všetkými zainteresovanými stranami, vrátane jasnej politickej vízie a vôle

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **5.1.1**: Obsahuje vnútroštátna legislatíva opatrenia/procesy, ktoré podporujú zapájanie účastníkov? |  |  |  |  |  |
| **5.1.2**: Sú zavedené postupy na zabezpečenie rovnakej úrovne zapojenia účastníkov do vzdelávania v ranom detstve a na základných a stredných školách? |  |  |  |  |  |
| **5.1.3**: Je zapájanie účastníkov v rámci jednotlivých regiónov/obcí konzistentné? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 5.2: Politikou sa zabezpečuje, aby žiaci a rodiny boli hlavnými aktérmi a považovali sa za *kľúčový zdroj* v procese učenia a výučby

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **5.2.1**: Existujú spravodlivé príležitosti pre účasť všetkých rodín/žiakov z rôznych prostredí v sektoroch hlavného vzdelávacieho prúdu a špeciálneho vzdelávania (napr. účasť rodín a žiakov na príprave individuálnych vzdelávacích plánov)? |  |  |  |  |  |
| **5.2.2**: Existujú participatívne kanály, štruktúry a/alebo orgány (napr. žiacke a školské rady, združenia rodín/osôb so zdravotným postihnutím), ktoré sa zapájajú do činností školy? |  |  |  |  |  |
| **5.2.3**: Majú rodiny a žiaci možnosť ovplyvňovať rozhodnutia týkajúce sa procesu výučby a učenia? |  |  |  |  |  |
| Iné *(uveďte*) |  |  |  |  |  |

Hlavná zásada č. 6: Podpora priebežného monitorovania a hodnotenia

Priorita politiky/stratégia 6.1: Na *národnej úrovni sa uplatňujú ukazovatele* kvality inkluzívneho vzdelávania, ktoré zohľadňujú miestne rozdiely, rozmanitosť potrieb žiakov a rolu zabezpečenia špecialistov

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **6.1.1**: Odrážajú ukazovatele spoločné chápanie kvalitnej inkluzívnej praxe jednak v sektore hlavného prúdu vzdelávania, ako aj v špeciálnom školstve? |  |  |  |  |  |
| **6.1.2**: Existuje systematický spôsob zberu dát na účely inkluzívneho vzdelávania? |  |  |  |  |  |
| **6.1.3**: Vychádzajú rozhodnutia z platného systému zberu dát, ktorý pokrýva sektor hlavného prúdu vzdelávania, ako aj špeciálneho školstva? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 6.2: Uplatňujú sa *kooperatívne štruktúry/procesy* v oblasti monitorovania a hodnotenia

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **6.2.1**: Sú ukazovatele monitorovania a sebahodnotenia vytvárané na základe spolupráce medzi odborníkmi na hlavný vzdelávací prúd a na špeciálne vzdelávanie v záujme spoločného chápania a s cieľom zabrániť ich odmietaniu? |  |  |  |  |  |
| **6.2.2**: Existujú iniciatívy/programy na prehĺbenie vedomostí a zručností kľúčových účastníkov zo sektorov hlavného prúdu vzdelávania a špeciálneho školstva v oblasti analýzy a využívania dát? |  |  |  |  |  |
| **6.2.3**: Existuje účinná spolupráca medzi školou, školskými úradmi a univerzitami na účely monitorovania a využívania dát? |  |  |  |  |  |
| Iné *(uveďte*) |  |  |  |  |  |

Priorita politiky/stratégia 6.3: Existuje *komplexný systém* *monitorovania* spôsobu, akým zabezpečenie špecialistov podporuje hlavný prúd vzdelávania pri implementácii inkluzívneho vzdelávania (ktorý obsahuje podsystémy interného a externého hodnotenia)

| **Kľúčové opatrenie** | **0 – Zatiaľ nie** | **1 – Plánované** | **2 – Čiastočne zavedené** | **3 – Zavedené** | **Poznámky** |
| --- | --- | --- | --- | --- | --- |
| **6.3.1**: Monitoruje systém zberu dát spôsob, akým zabezpečenie špecialistov podporuje hlavný prúd vzdelávania pri implementácii inkluzívneho vzdelávania? |  |  |  |  |  |
| **6.3.2**: Odzrkadľujú mechanizmy monitorovania a hodnotenia celoškolský prístup, ktorý sa zameriava na prekážky vo vyučovaní a v učení, ako aj faktory, ktoré ich uľahčujú? |  |  |  |  |  |
| **6.3.3**: Sú otázky ochrany súkromia, etiky a zmierňovania rizík súčasťou monitorovania spolupráce medzi hlavným prúdom vzdelávania a špeciálnym školstvom? |  |  |  |  |  |
| Iné *(uveďte*) |  |  |  |  |  |

Príloha 1: Slovník pojmov

Táto príloha obsahuje definície a vysvetlenia ku kľúčovým pojmom uvedeným v nástroji. Obsahuje pojmy z online [slovníka](https://www.european-agency.org/resources/glossary) agentúry, ako aj terminológiu, ktorá sa špecificky týka projektu CROSP.

**Budovanie kapacít**: Procesy pre rozvoj a posilňovanie postojov, zručností a schopností odborníkov. Zohľadňuje tiež podporu a zdroje, ktoré vzdelávacie organizácie a komunity potrebujú na vytváranie potrebných pracovných postupov pre inkluzívne vzdelávanie.

**Celoškolský prístup**: Patria sem všetci členovia školskej komunity (t. j. žiaci, zamestnanci, rodiny a opatrovatelia, členovia komunity), pričom sa snaží zahrnúť všetky oblasti života školy. Uznáva, že skutočné učenie prebieha jednak na základe „formálnych“ osnov, ako aj „skrytých“ osnov a skúseností žiakov zo života v škole a v komunite.

**Financovanie**: Mechanizmy alokácie zdrojov (finančných, ľudských, technických, atď.), ktoré podporujú inklúziu.

**Individuálny vzdelávací plán/program (IEP**): „Písomný plán, ktorý stanovuje súčasnú úroveň výsledkov žiaka spolu s cieľmi a zámermi, ako aj službami a časovým harmonogramom na dosiahnutie týchto cieľov a zámerov“ ([UNESCO, 2020](https://unesdoc.unesco.org/ark:/48223/pf0000373718), s. 420).

Do tvorby individuálnych vzdelávacích plánov môžu byť zapojení rodičia, žiaci a ďalší odborníci/špecialisti.

**Inkluzívne vzdelávanie** predpokladá skutočnú zmenu v oblasti vzdelávania jednak na úrovni politík, ako aj praxe. Žiaci sú stredobodom systému, ktorý musí byť schopný rozpoznať, akceptovať a reagovať na rozmanitosť žiakov. Cieľom inkluzívneho vzdelávania je odpovedať na zásady efektívnosti, rovnosti a spravodlivosti, pričom rozmanitosť je vnímaná ako prínos. Žiaci musia byť takisto pripravení začleniť sa do spoločnosti, musia mať prístup k zmysluplnému občianstvu a uznávať hodnoty z hľadiska ľudských práv, slobody, tolerancie a nediskriminácie.

**Kontinuita podpory**: Kontinuita podpory a služby zodpovedajú celej škále ďalších potrieb, ktoré sa vyskytujú v každej škole. Siaha od minimálnej pomoci v bežných triedach až po programy doplnkovej podpory pri vzdelávaní v rámci školy. V prípade potreby zahŕňa aj pomoc špeciálnych pedagógov a externého podporného personálu. Kontinuita podpory umožňuje koherentný prechod medzi systémami vzdelávania, ako aj zo vzdelávania do pracovného procesu. Zabezpečuje tiež spoluprácu medzi rôznymi zapojenými účastníkmi.

**Odborníci na špeciálne vzdelávanie**: Špeciálne vyškolený personál, ktorý pracuje na identifikácii/hodnotení, vzdelávaní a efektívnej starostlivosti o žiakov s potrebou zvýšenej podpory. Môžu sem patriť: koordinátori špeciálneho vzdelávania, špeciálni pedagógovia (učitelia špeciálnych škôl), podporní asistenti (asistenti učiteľa), pedagogickí psychológovia, ergoterapeuti, logopédi, školskí asistenti (opatrovatelia/školský sprievod), sociálni pracovníci atď.

**Prekážky** (vo vzdelávaní): Prekážka znamená „problém, pravidlo alebo situácia, ktorá niekomu bráni niečo urobiť alebo niečo znemožňuje“ [([Oxford Learner’s Dictionaries](https://www.oxfordlearnersdictionaries.com/)](https://www.oxfordlearnersdictionaries.com/)).

Postihnutie je často vnímané ako dôsledok „prekážok znemožňujúcich samostatné fungovanie“. Tieto bariéry možno odstrániť vytváraním priaznivých a prístupných prostredí.

Vo vzdelávaní, ako aj v rámci procesu učenia, môže existovať mnoho prekážok alebo okolností, ktoré obmedzujú účasť žiakov v plnej miere. Množstvo žiakov bude mať rôzne požiadavky (krátkodobé a dlhodobé), ktoré by sa mali zvážiť v záujme umožnenia ich účasti na všetkých aktivitách a z hľadiska plného využitia ponúkaných možností.

Plnohodnotnú a aktívnu účasť môžu ovplyvniť negatívne postoje a myslenie zamerané na nedostatky, fyzické prekážky, horší prístup ku komunikačným pomôckam a k príslušným informáciám v dostupných formátoch alebo nedostatok sebadôvery resp. prípravy z hľadiska zručností potrebných na účasť ([Európska agentúra, bez dátumu](https://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be)).

**Prístup univerzálneho dizajnu**: Univerzálny dizajn pre vzdelávanie (UDL) je prístup, ktorý zohľadňuje rozmanitosť potrieb žiakov navrhovaním flexibilných cieľov, metód, materiálov a procesov hodnotenia, ktoré pomáhajú pedagógom napĺňať rôzne potreby. Učebné osnovy vytvorené pomocou UDL sú od začiatku navrhované tak, aby napĺňali potreby všetkých žiakov. Rámec UDL zahŕňa pružný dizajn kontextov vzdelávania s nastaviteľnými možnosťami, ktoré všetkým žiakom umožňujú napredovať z individuálneho východiskového bodu (pozri [Centre for Applied Special Technology, bez dátumu](http://www.udlcenter.org/aboutudl)).

**Profesijná vzdelávacia komunita (PLC)**: Profesijná vzdelávacia komunita znamená spoluprácu zainteresovaných strán v oblasti vzdelávania „pri zoskupeniach škôl, medzi ktoré patria … zamestnanci škôl a komunít, spolu s výskumnými pracovníkmi, miestnymi lídrami a tvorcami politík“ ([Európska agentúra, 2015](https://www.european-agency.org/sites/default/files/Raising%20Achievement%20Conceptual%20Framework.pdf), s. 7).

Profesijné vzdelávacie komunity môžu podporovať dva širšie účely:

(1) zlepšovanie zručností a vedomostí pedagógov prostredníctvom spolupráce v rámci štúdia, výmeny skúseností a odborného dialógu a (2) zlepšovanie ambícií, výsledkov a úspechov študentov vo vzdelávaní prostredníctvom silnejšieho vedenia a výučby. Profesijné vzdelávacie komunity často fungujú formou [*akčného výskumu*](https://www.edglossary.org/action-research/), t. j. neustálym spochybňovaním, prehodnocovaním, zdokonaľovaním a zlepšovaním stratégií výučby a vedomostí ([Great Schools Partnership, 2014](https://www.edglossary.org/professional-learning-community/)).

**Profesijné vzdelávanie** označuje akúkoľvek činnosť, ktorú vykonávajú pracovníci v oblasti vzdelávania a ktorej cieľom je podporiť myslenie a odborné znalosti a zvyšovať prax, a zároveň zabezpečuje, aby táto činnosť bola aktuálna a založená na dôkazoch. Profesijné vzdelávanie zahŕňa aktivity, ktoré prebiehajú počas celej profesionálnej kariéry jednotlivca.

**Rozmanitosť**: Mnohostranný pojem, ktorý môže obsahovať množstvo prvkov a úrovní rozlišovania, napr. vek, etnicita, spoločenská trieda, pohlavie, fyzické schopnosti, rasa, sexuálna orientácia, náboženský status, vzdelanie, geografická poloha, príjem, manželský stav, postavenie v rodine a pracovné skúsenosti.

**Správa a riadenie**: Štruktúry a procesy, ktorých cieľom je zabezpečiť zodpovednosť a transparentnosť vzdelávacieho systému, ako aj jeho schopnosť reagovať na potreby. Môžu zahŕňať napríklad vytváranie sietí v rámci a mimo škôl, mechanizmy monitoringu a zodpovednosti, prístupy k hodnoteniu (pedagogický verzus diagnostický model hodnotenia), atď.

**Účastník**: Patria sem tvorcovia politiky, odborníci v oblasti vzdelávania, riadiaci zamestnanci škôl, žiaci/rovesníci, rodiny a členovia komunity.

**Ukazovatele**: Opatrenia založené na dôkazoch (kvalitatívne a kvantitatívne), ktoré umožňujú monitorovať kvalitu a implementáciu inkluzívneho vzdelávania.

**Zabezpečenie kvality**: „Postupy, pri ktorých dochádza k riadeniu spôsobu, akým sa vyrába tovar alebo poskytujú služby s cieľom zachovať vysoký štandard“   
([Oxford Learner’s Dictionaries](https://www.oxfordlearnersdictionaries.com/)).

Zabezpečením kvality sa rozumejú „politiky, postupy a praktiky zamerané dosiahnutie, udržanie a zvýšenie kvality v oblasti inkluzívneho vzdelávania“. K tomu patrí aj „spôsob, akým vzdelávacie organizácie zodpovedajú za svoje aktivity, prijímajú za ne zodpovednosť a otvorene a transparentne zdieľajú informácie o svojich výsledkoch“   
([Európska agentúra, 2018](https://www.european-agency.org/sites/default/files/analysis_framework_for_mapping_inclusive_education_policies.pdf), s. 17).

**Zabezpečenie špecialistov**: Pojem „zabezpečenie“ zahŕňa všetky formy podpory, ktoré môžu pomôcť procesu účasti na vzdelávaní v prípade žiakov s potrebou zvýšenej podpory: osnovy, postupy hodnotenia, formy pedagogiky, organizácia a riadenie, ako aj zdroje. Pojem „zabezpečenie špecialistov“ zahŕňa rôzne typy špeciálnych služieb, konkrétne:

* zabezpečenie v rámci škôl na účely pomoci žiakom, ktorí sú v triedach hlavného prúdu vzdelávania alebo čiastočne mimo takýchto tried (špeciálne triedy, oddelenia, programy, inkluzívne triedy a paralelná podpora, t. j. individuálne vzdelávanie zabezpečované špecializovanými pracovníkmi);
* externé zabezpečenie pre školy v záujme posilnenia ich možností v oblasti inkluzívneho vzdelávania (zdrojové centrá, siete špeciálnych škôl, siete škôl v hlavnom prúde vzdelávania a špeciálnych škôl);
* externé zabezpečenie pre školy prostredníctvom individualizovanej podpory pre žiakov zaradených do prostredia hlavného prúdu vzdelávania (fyzioterapeuti, logopédi) s podporou školských orgánov alebo orgánov zdravotnej a sociálnej starostlivosti;
* externé zabezpečenie pre žiakov, ako napr. špeciálne školy určené pre žiakov, ktorí potrebujú intenzívnu podporu, v rámci pôsobnosti školských orgánov alebo orgánov zdravotnej a sociálnej starostlivosti.

**Zdrojové centrum**: Zdrojové centrá sú základné vzdelávacie centrá resp. inštitúcie, ktoré pôsobia v oblasti poskytovania podpory a poradenstva v záujme presadzovania inklúzie. Zdrojovým centrom je transformovaná špeciálna škola, ktorá sa nanovo definuje ako dynamický, multifunkčný priestor, ktorý prepája ľudské aj materiálne zdroje. Transformácia vyžaduje, aby účastníci z prostredia špeciálneho školstva pôsobili ako konzultanti v rámci hlavného prúdu vzdelávania a poskytovali školám svoje vedomosti a nadobudnuté skúsenosti. Tým dochádza k mobilizácii vedomostí a zručností školy v oblasti inklúzie, pričom sa cenia znalosti a skúsenosti všetkých zúčastnených strán.

Príloha 2: Rámec nástroja

Na základe informácií z práce na projekte CROSP obsahuje nástroj hlavné zásady, politické priority a stratégie, ako aj kľúčové opatrenia na podporu zmeny úlohy zabezpečenia špecialistov. Nástroj vychádza z predchádzajúceho výskumu, ako aj z aktivít agentúry v minulosti, ktoré poukazujú na dôležité faktory a mechanizmy v pozadí transformácie vzdelávacích systémov.

Hlavné zásady

Hlavné zásady sú základnými princípmi, o ktoré sa opiera implementácia politík a stratégií, ako aj schopnosť zainteresovaných strán implementovať inkluzívne vzdelávanie na každodennej báze.

Možno ich vnímať ako **zastrešujúce témy**, ktoré úzko súvisia so zmenou roly zabezpečenia špecialistov. Zainteresovaným stranám, ktoré pôsobia v hlavnom prúde vzdelávania a v rámci špeciálneho vzdelávania, ponúkajú spoločnú víziu roly špecialistov, čím podporujú spoluprácu. Sú v súlade s najnovšími [*Kľúčovými zásadami*](https://www.european-agency.org/resources/publications/key-principles-supporting-policy-development-implementation) (2021) agentúry (Európska agentúra, 2021), ku ktorým poskytujú ďalšie dôkazy a ktoré podporujú implementáciu rozvoja inkluzívnej politiky a praxe.

V rámci tematických seminárov bolo identifikovaných šesť hlavných zásad, ktoré sa vzájomne dopĺňajú:

Hlavná zásada č. 1: Vytváranie spoločného záväzku k inkluzívnemu vzdelávaniu

Všetky zainteresované strany by mali rozvíjať spoločné hodnoty a spoločný záväzok poskytovať všetkým žiakom príležitosti na vysokokvalitné vzdelávanie v rámci hlavného prúdu. Pri zabezpečení špecialistov pre žiakov, ktorí potrebujú podporu, by sa malo zohľadňovať sociálno-pedagogické hľadisko namiesto uplatňovania medicínskeho prístupu.

Hlavná zásada č. 2: Presadzovanie výmeny poznatkov a získavania inkluzívnych kompetencií prostredníctvom spolupráce a vytvárania sietí

Subjekty s rozhodovacími právomocami vrátane odborníkov v oblasti vzdelávania, či už z hlavného vzdelávacieho prúdu alebo zo špeciálneho školstva, by si mali vymieňať poznatky prostredníctvom spolupráce na všetkých úrovniach vzdelávania, ako aj na miestnej/regionálnej/národnej úrovni.

Hlavná zásada č. 3: Zabezpečenie kontinuálneho profesijného vzdelávania v oblasti inklúzie

Všetkým pracovníkom v oblasti špeciálneho vzdelávania a hlavného vzdelávacieho prúdu vrátane pracovníkov vo vedúcich funkciách by mali byť k dispozícii príležitosti na kontinuálne vzdelávanie (aby si mohli osvojiť inkluzívne zručnosti a kompetencie).

Hlavná zásada č. 4: Podpora inkluzívneho vedenia a riadenia školy

Prístup univerzálneho dizajnu k učeniu a výučbe by mal slúžiť ako zdroj pre podporu práce odborníkov vo vedúcich funkciách v rámci hlavného vzdelávacieho prúdu a v oblasti špeciálneho vzdelávania.

Hlavná zásada č. 5: Podpora aktívneho zapojenia zainteresovaných strán

Rodiny, žiaci a ostatné zainteresované strany v komunite by sa mali podporovať v aktívnej účasti na procese učenia a výučby.

Hlavná zásada č. 6: Podpora priebežného monitorovania a hodnotenia

Všetci pracovníci v oblasti špeciálneho vzdelávania a hlavného vzdelávacieho prúdu by sa mali v rámci práce na celoškolskom prístupe zamerať na prekážky a uľahčujúce faktory učenia a výučby.

Priority politík a stratégie

Každá hlavná zásada je prepojená s prioritami politík a so stratégiami, ktoré krajiny prezentovali počas seminárov a v písomných podkladoch ako účinné postupy.

Priority politík a stratégie sa týkajú dlhodobých cieľov, ktoré by mali politiky sledovať z hľadiska zmeny roly zabezpečenia špecialistov, vrátane prepojení na prostriedky, ktorými ich možno dosiahnuť.

Každú hlavnú zásadu tvorí niekoľko hlavných priorít politiky a stratégií, ktoré podporujú zmenu roly zabezpečenia špecialistov a zároveň sa navzájom dopĺňajú. Krajiny považujú tieto priority politík a stratégie za základný predpoklad k napĺňaniu hodnôt vyjadrených v hlavných zásadách.

Rámec nástroja pozostáva zo 17 priorít politík a stratégií.

Kľúčové opatrenia

Každá priorita politiky a stratégia je rozdelená na kľúčové opatrenia, ktoré slúžia ako príklady účinnej implementácie príslušných politík a stratégií. Týkajú sa otázokfinancovania, správy a riadenia, budovania kapacít a zabezpečenia kvality, ktoré umožňujú zainteresovaným stranám realizovať súvisiace politiky a stratégie.

Každá priorita politiky a stratégia pozostáva z niekoľkých kľúčových opatrení, ktoré sa navzájom dopĺňajú, pričom sa zohľadňuje:

* Čo by sa malo urobiť
* Ako by sa to malo urobiť
* Ako overiť účinnosť.

Súčasný rámec nástroja zahŕňa:

* 6 hlavných zásad
* 17 priorít politiky a stratégií
* 51 kľúčových opatrení.

Ako znázorňuje obrázok č. 1, každá hlavná zásada je prepojená s viacerými prioritami politík a stratégiami, ako aj s niekoľkými kľúčovými opatreniami, ktoré by sa mali komplexne vnímať ako celok.

Vývojový diagram, ktorý znázorňuje, ako jednotlivé hlavné zásady (úroveň 1) smerujú k prioritám politík a stratégiám (úroveň 2), ktoré následne vedú ku kľúčovým opatreniam (úroveň 3).

**Kľúčové opatrenie č. 2 (ako) (prijaté a vyhodnotené opatrenie)**

**Kľúčové opatrenie č. 2 (ako) (prijaté a vyhodnotené opatrenie)**

**Kľúčové opatrenie č. 1 (ako) (prijaté a vyhodnotené opatrenie)**

**Kľúčové opatrenie č. 1 (ako) (prijaté a vyhodnotené opatrenie)**

**Priorita politiky a stratégia č. 2 (čo)**

**Priorita politiky a stratégia č. 1 (čo)**

**Hlavná zásada č. 1**

**(prečo)**

Obrázok 1. Prepojenia medzi hlavnými zásadami, prioritami politík/stratégiami a kľúčovými opatreniami

Príloha 3: Validácia nástroja na samohodnotenie na vnútroštátnej úrovni

Nástroj na samohodnotenie je verejne dostupný dokument (open source). Používatelia si ho môžu preložiť a prispôsobiť svojmu národnému kontextu.

**Prvým krokom** pri prispôsobovaní nástroja je uskutočnenie procesu validácie. To znamená identifikovanie relevantných kľúčových aktérov z rôznych skupín účastníkov, ktorí zastupujú rôzne perspektívy.

Medzi vybraných kľúčových aktérov môžu patriť:

* činitelia s rozhodovacími právomocami na národnej, regionálnej a miestnej úrovni z oblasti vzdelávania alebo zo súvisiacich odvetví (napr. zdravotníctva a sociálnej starostlivosti);
* tímy pozostávajúce z riadiacich zamestnancov a vedenia škôl, ako aj odborníci z hlavného prúdu vzdelávania a zo špeciálneho školstva (vrátane podporného personálu a špecialistov);
* zástupcovia rodinných, mládežníckych a komunitných organizácií, správcovia, ako aj volení zástupcovia, napríklad členovia školských rád, poslanci mestských zastupiteľstiev a predstavitelia štátu.

Tento zoznam je **orientačný**, pretože skupiny účastníkov sa môžu v jednotlivých krajinách líšiť.

**Druhým krokom** je prizvanie vybraných účastníkov k validácii nástroja. Môže sa uskutočniť prostredníctvom seminárov, osobitných skupín resp. individuálneho/skupinového dopytovania s cieľom posúdiť kultúrnu vhodnosť a užitočnosť nástroja.

Počas validácie môžu byť účastníci požiadaní, aby odpovedali na tieto otázky:

* Sú účel a koncepcie nástroja jasné?
* Možno nástroj jednoducho používať a do akej miery?
* V akom rozsahu ho považujete za zmysluplný/relevantný?
* Do akej miery by mohol podporiť diskusie o inkluzívnom vzdelávaní?

Na základe odpovedí na tieto bude možné stanoviť potrebné úpravy tak, aby nástroj mohol byť pre danú krajinu relevantný. K tomu by mohlo patriť:

* rozhodovanie, či sa použije celý nástroj alebo jeho časti (t. j. dôraz na konkrétne hlavné zásady resp. konkrétne otázky) v súlade s vnútroštátnymi prioritami;
* poskytnutie konkrétnej spätnej väzby k položkám nástroja (t. j. preskúmanie a prispôsobenie jazyka a pojmov kontextu krajiny, preformulovanie, pridanie/vypustenie otázok atď.);
* rozhodovanie o procese uplatnenia nástroja na samohodnotenie v rámci krajiny.

Literatúra

Centre for Applied Special Technology, bez dátumu. *About Universal Design for Learning [O univerzálnom dizajne pre vzdelávanie]*.   
[www.cast.org/impact/universal-design-for-learning-udl](http://www.cast.org/impact/universal-design-for-learning-udl) (Posledný prístup: september 2022)

Európska agentúra pre rozvoj špeciálneho a inkluzívneho vzdelávania, 2015. *Raising the Achievement of All Learners in Inclusive Education. Project Conceptual Framework and Terminology [Zvyšovanie úrovne výsledkov všetkých žiakov v inkluzívnom vzdelávaní. Koncepčný rámec projektu a terminológia]*. (V. Donnelly, P. Skoglund a H. Weber, red.). Odense, Dánsko. [www.european-agency.org/sites/default/files/Raising Achievement Conceptual Framework.pdf](https://www.european-agency.org/sites/default/files/Raising%20Achievement%20Conceptual%20Framework.pdf) (Posledný prístup: september 2022)

Európska agentúra pre rozvoj špeciálneho a inkluzívneho vzdelávania, 2018. *Analysis Framework for Mapping Inclusive Education Policies [Analytický rámec pre mapovanie politík inkluzívneho vzdelávania]*. (V. Soriano, A. Watkins, M. Kyriazopoulou, V. Donnelly, A. Kefallinou, S. Ebersold a G. Squires, red.). Odense, Dánsko. [www.european-agency.org/resources/publications/analysis-framework-mapping-inclusive-education-policies](https://www.european-agency.org/resources/publications/analysis-framework-mapping-inclusive-education-policies) (Posledný prístup: september 2022)

Európska agentúra pre rozvoj špeciálneho a inkluzívneho vzdelávania, 2021. *Kľúčové zásady – Podpora rozvoja a implementácie politiky v oblasti inkluzívneho vzdelávania.* (V. J. Donnelly a A. Watkins, red.). Odense, Dánsko.   
[www.european-agency.org/resources/publications/key-principles-supporting-policy-development-implementation](http://www.european-agency.org/resources/publications/key-principles-supporting-policy-development-implementation) (Posledný prístup: september 2022)

Európska agentúra pre rozvoj špeciálneho a inkluzívneho vzdelávania, 2022. *Changing Role of Specialist Provision in Supporting Inclusive Education: Final Synthesis Report [Zmena roly špecialistov pri zabezpečovaní podpory inkluzívneho vzdelávania: Záverečná súhrnná správa]*. (A. Kefallinou, M. Kyriazopoulou, S. Ebersold, P. Skoglund, E. Rebollo Píriz a M. Lučić Wichmann, red.). Odense, Dánsko

Európska agentúra pre rozvoj špeciálneho a inkluzívneho vzdelávania, bez dátumu. *Increasing Inclusive Capability [Zvyšovanie inkluzívnych schopností]*.   
[www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be](http://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be) (Posledný prístup: september 2022)

Great Schools Partnership, 2014. ‘Professional learning community’ [„Profesijná vzdelávacia komunita“], *Glossary of Education Reform*.   
[www.edglossary.org/professional-learning-community](http://www.edglossary.org/professional-learning-community) (Posledný prístup: september 2022).

Oxford Learner’s Dictionaries. [www.oxfordlearnersdictionaries.com](https://www.oxfordlearnersdictionaries.com/) (Posledný prístup: september 2022)

UNESCO, 2020. *Global Education Monitoring Report 2020: Inclusion and education: All means all [Monitorovacia správa o globálnom vzdelávaní 2020: Inklúzia a vzdelávanie: Všetci znamená všetci]*. Paríž: UNESCO. [en.unesco.org/gem-report/report/2020/inclusion](https://en.unesco.org/gem-report/report/2020/inclusion) (Posledný prístup: september 2022)